Sewe mense doodgeskiet by Christelike kollegeSewe mense is Maandag dood nadat ŉ 43-jarige man met ŉ vuurwapen op hulle losgebrand het by ŉ private Christelike-kollege in die noorde van Kalifornië. Ene L Goh, ŉ voormalige student aan die kollege, is sowat ŉ uur na die skietery by ŉ winkelsentrum in hegtenis geneem. Vyf mense is op die toneel dood terwyl twee later in die hospitaal aan hul beserings beswyk het. Drie mense is beseer. Die motief vir die skietery is nie bekend nie.